UZNESENIA
Miestneho zastupiteľstva
mestskej časti Bratislava - Petržalka

zo dňa 27. októbra 2009

(450 - 460)

	Poslanci Miestneho zastupiteľstva mestskej časti Bratislava - Petržalka  na svojom
32. zasadnutí prerokovali:

1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.9.2009.
2.	Správu o plnení realizačného plánu Programových priorít samosprávy mestskej časti Bratislava-Petržalka do konca septembra 2009.
3.	Predbežné stanovisko k technicko-ekonomickej štúdii: Koľajová trať na území mestskej časti Bratislava-Petržalka.
4.	Zriadenie Materskej školy Fedinova ul. č. 7 a zriadenie Školskej  jedálne pri Materskej škole Fedinova ul. 7/Výdajnej školskej jedálne pri Materskej škole Fedinova ul. č. 7.
5.	Žiadosť na premenovanie Nového mosta na Most SNP. 		
6.	Návrh na podanie žiadosti o získanie finančných prostriedkov pre projekt SERVUS PONTIS - Zelená cesta Kopčianska ul., Petržalka (materiál bol odsúhlasený „per rollam“).	
7.	Správu z poslaneckého prieskumu športového areálu na Budatínskej č. 61.
8.	Návrh na preschválenie uznesenia MZ 444 z 29.9.2009. 
9.	Správu k kontroly vybavovania sťažností a petícií príslušnými oddeleniami. Miestneho úradu mestskej časti Bratislava-Petržalka za obdobie od 1. januára 2009 do 30. júna 2009.  
10.	Správu z kontroly plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia Materskej školy Bradáčova č. 4, Bratislava.
11.	Odpovede na interpelácie a nové interpelácie. 
12.	Rôzne
A.	Návrh na vyhlásenie obchodnej verejnej súťaže na dlhodobý prenájom objektu na Tupolevovej ul. č. 7a, Bratislava.

Materiály stiahnuté z rokovania:
Návrh na prerokovanie žiadosti o schválenie podmienky nájmu LUDUS pre spoločnosť VIA Productions, s.r.o. 
----------

1.	Kontrola plnenia uznesení miestneho zastupiteľstva splatných k 30. 9. 2009.

Uznesenie č. 451

Miestne zastupiteľstvo mestskej časti Bratislava-Petržalka

berie na vedomie

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.9.2009   

Hlasovanie: prítomných 36, za 36, proti 0, zdržali sa 0 .
----------

2.	Informácia o plnení realizačného plánu Programových priorít samosprávy mestskej časti Bratislava-Petržalka do konca septembra 2009____________________________

Uznesenie č. 452

Miestne zastupiteľstvo mestskej časti Bratislava-Petržalka

berie na vedomie

Informáciu o plnení realizačného plánu programových priorít samosprávy mestskej časti Bratislava-Petržalka do konca septembra 2009

žiada

prerokovať materiál vo všetkých komisiách miestneho zastupiteľstva.
								Termín: 30.11.2009

Hlasovanie: prítomných 34, za 34, proti 0, zdržal sa 01.
----------

3.	Predbežné stanovisko k technicko-ekonomickej štúdii: Koľajová trať na území mestskej časti Bratislava-Petržalka_______________________________________

Uznesenie č. 453

Miestne zastupiteľstvo mestskej časti Bratislava-Petržalka 

berie na vedomie

predbežné stanovisko k návrhu technicko-ekonomickej štúdie  

odporúča

pripomienky z diskusie zapracovať do návrhu záverečného stanoviska mestskej časti Bratislava-Petržalka k technicko-ekonomickej štúdii: Koľajová trať na území mestskej časti Bratislava-Petržalka, ktoré bude znovu predložené na rokovanie miestneho zastupiteľstva.

Hlasovanie: prítomných 34, za 23, proti 8, zdržali sa 3.
----------

4.	Návrh na zriadenie Materskej školy Fedinova ul. č. 7 a zriadenie Školskej jedálne pri Materskej škole Fedonova ul. 7/Výdajnej školskej jedálne pri Materskej škole Fedinova ul. č. 7.__________________________________________________________

Uznesenie č. 454

Miestne zastupiteľstvo mestskej časti Bratislava-Petržalka

	schvaľuje

1.	Návrh na zaradenie Materskej školy Fedinova ul. č. 7 do siete škôl školských zariadení Slovenskej republiky Ministerstvom školstva Slovenskej republiky dňom 1. septembra 2010 a zriadenie Materskej školy Fedinova ul. č. 7 mestskou časťou Bratislava-Petržalka dňom 1. septembra 2010,
Hlasovanie: prítomných 34, za 34, proti 0, zdržali sa 0.

2.	Návrh na zaradenie Školskej jedálne pri Materskej škole Fedinova ul. č. 7 do siete škôl a školských zariadení Slovenskej republiky Ministerstvom školstva Slovenskej republiky dňom 1. septembra 2010 a zriadenie Školskej jedálne pri Materskej škole Fedinova ul. č. 7 mestskou časťou Bratislava-Petržalka dňom 1.septembra 2010, 
Hlasovanie: prítomných 34, za 25, proti 1, zdržali sa 8.

3.	Vykurovanie budovy Fedinova č. 7 vlastnou plynovou kotolňou.
Hlasovanie: prítomných 34, za 33, proti 0, zdržal sa 1.

4. Náklady na rekonštrukciu budovy vo výške 328 220 € z úverových zdrojov DEXIA banky a.s. a náklady na opravy, zariadenie a prevádzkovanie riešiť v rozpočte mestskej časti Bratislava-Petržalka na rok 2010.
Hlasovanie: prítomných 34, za 0, proti 0, zdržal sa 0.

ukladá 

prednostovi miestneho úradu
vypracovať koncepciu racionalizácie školských jedální.
							Termín: 31.1.2010
Hlasovanie: prítomných 34, za 33, proti 0, zdržal sa 1.
----------

5.	Žiadosť na premenovanie Nového mosta na Most SNP 	______________________

Uznesenie č. 455

Miestne zastupiteľstvo mestskej časti Bratislava-Petržalka 

	schvaľuje

	odporúčanie pre Mestské zastupiteľstvo hl. mesta SR Bratislavy nemeniť názov Nový most na Most SNP.

Hlasovanie: prítomných 32, za 26 , proti 0, zdržali sa 6.
----------
6.	Návrh na podanie žiadosti o získanie finančných prostriedkov pre projekt SERVUS PONTIS - Zelená cesta Kopčianska ul., Petržalka_______________________________ 

Uznesenie č. 450

	Miestne zastupiteľstvo mestskej časti Bratislava-Petržalka z dôvodu časovej tiesne po hlasovaní „per rollam“ v dňoch 6. a 7. októbra 2009

	schvaľuje

a)	Predloženie žiadosti o získanie finančných prostriedkov v rámci cezhraničnej spolupráce Slovenská republika – Rakúsko v Programe SK AT 2007 – 2013 na projekt Servus Pontis – Zelená cesta, Kopčianska ul., Bratislava-Petržalka.
b)	Zabezpečenie realizácie projektu mestskou časťou Bratislava-Petržalka počas celej doby jeho realizácie.
c)	Financovanie projektu vo výške minimálne 5% z celkových oprávnených nákladov na projekt stanovených žiadateľom, t.j. vo výške 6390 euro.

	Hlasovanie spôsobom „per rollam“ v dňoch 6. a 7. októbra.
	Výsledok hlasovania: počet poslancov: 40, za 25 , nehlasovalo 15.
----------

7.	Návrh na prerokovanie žiadosti o schválenie podmienky nájmu LUDUS pre spoločnosť VIA Productions, s.r.o.___________________________________________

Materiál bol stiahnutý z rokovania.
----------
	
8.	Správa z poslaneckého prieskumu športového areálu na Budatínskej č. 61

Uznesenie č. 456

Miestne zastupiteľstvo mestskej časti Bratislava-Petržalka

berie na vedomie

1. Správu z poslaneckého prieskumu vykonaného podľa uznesenia miestneho 	
	zastupiteľstva č. 443 zo dňa 29.9.2009
2. Informáciu o stave revitalizácie školského areálu ZŠ Budatínska 61

schvaľuje

postup odstránenia nedostatkov:
1.	Mestská časť musí nadobudnúť vlastnícke právo k budovanému dielu – uzavretie bezodplatných zmlúv o prevode diela, príp. postúpení práv a povinností objednávateľa s tým, že ich súčasťou by mali byť garancie, že všetky realizované práce a dodávky už boli uhradené.
2.	Objektivizovať, ktorý z vytýkaných nedostatkov (nedorobkov) je porušením zmluvy o dielo, kedy ide o akceptovanú alebo akceptovateľnú zmenu projektu a kedy o prácu nad rámec projektu.
3.	Vady diela reklamovať s tým, že pred prevzatím diela podľa bodu 1) požiadať o ich reklamáciu FC Artmedia, a.s. a  v časti VIENNA GATE 3, a.s.
4.	Rokovať so spoločnosťou VIENNA GATE 3, a.s. o doplatení ostávajúcej čiastky a odborne posúdiť nárok na túto úhradu.
5.	V prípade neuhradenia ostávajúcej čiastky VIENNA GATE 3, a.s. príp. úhrady v nižšej sume rozhodnúť o poradí a čase realizácie jednotlivých častí areálu (odporúčame prostredníctvom uznesenia miestneho zastupiteľstva). V  tomto roku je potrebné odstrániť nedostatky brániace užívaniu hlavného ihriska alebo spôsobujúce jeho poškodzovanie.
6.	Po prevzatí diela proces štandardizovať:
-  vymenovať stavebný dozor zo strany mestskej časti,
-  v prípade nedokončených častí, na ktoré sa vzťahovala pôvodná súťaž pokračovať v ich realizácii s pôvodným zhotoviteľom (s výnimkou prípadu, ak dôjde k ukončeniu zmluvného vzťahu dohodou alebo odstúpením od zmluvy),
- na práce na ktoré sa nevzťahovala pôvodná súťaž na výber zhotoviteľa realizovať verejné obstarávania formou e-aukcií.

Hlasovanie: prítomných 31, za 31 , proti 0, zdržal sa 0.
----------

9.	Návrh na preschválenie uznesenia MZ č. 444 z 29.9.2009

Uznesenie č. 457

Miestne zastupiteľstvo mestskej časti Bratislava-Petržalka

1. ruší

	uznesenie č. 444 z rokovania miestneho zastupiteľstva zo dňa 29.9.2009

2. ukladá
 
	prednostovi miestneho úradu
	predložiť výsledok procesného auditu na prerokovanie a schválenie miestnemu zastupiteľstvu, pričom preberací protokol bude podpísaný až po prerokovaní výsledku v miestnom zastupiteľstve.

Hlasovanie: prítomných 24, za 24, proti 0, zdržal sa 0.
----------

10.	Správa z kontroly vybavovania sťažností a petícií príslušnými oddeleniami Miestneho úradu mestskej časti Bratislava-Petržalka za obdobie od 1. januára 2009 do 30. júna 2009.________________________________________________________

Uznesenie č. 458

Miestne zastupiteľstvo mestskej časti Bratislava-Petržalka

berie na vedomie

Správu z kontroly vybavovania sťažností a petícií za obdobie od 1. januára 2009 do 30. júna 2009 príslušnými oddeleniami Miestneho úradu mestskej časti Bratislava-Petržalka.

  Hlasovanie: prítomných 22, za 22, proti 0, zdržal sa 0.
----------

11.	Správa z kontroly plnenia opatrení prijatých na odstránenie a nápravu nedostatkov zistených útrvarom mietsneho kontrolóra pri kontrole hospodárenia Materskej školy Bradáčova č. 4, Bratislava____________________________________________

Uznesenie č. 459

Miestne zastupiteľstvo mestskej časti Bratislava-Petržalka
       
berie na vedomie

Správu z kontroly plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia Materskej školy Bradáčova č. 4, Bratislava

Hlasovanie: prítomných 25, za 25, proti 0, zdržal sa 0.
----------

13.	Rôzne  
A.	Návrh na vyhlásenie obchodnej verejnej súťaže na dlhodobý prenájom objektu na Tupolevovej ul. č. 7a, Bratislava______________________________________

Rokovanie k materiálu bolo prerušené.

Hlasovanie: prítomných 27, za 20, proti 1, zdržali sa 6.
----------

B.	Ďalšie uznesenie prijaté v bode rôzne

Uznesenie č. 460

	Miestne zastupiteľstvo mestskej časti Bratislava-Petržalka na základe ústneho návrhu poslankyne Márie Luckej

	žiada

	prednostu miestneho úradu,
	aby na najbližšie zasadnutie miestneho zastupiteľstva predložil návrh na vybudovanie parkoviska na Markovej 5 a zároveň náklady na jeho vybudovanie z Fondu statickej dopravy.
	
Hlasovanie: prítomných 21, za 13, proti 0, zdržali sa 8.
----------

                                                                                                               Milan Ftáčnik
										starosta